Γκερτ Σκόμπελ

Ο Γκερτ Σκόμπελ (γεννημένος στις 12 Μαΐου 1959 στο Άαχεν) είναι Γερμανός δημοσιογράφος, παρουσιαστής, συγγραφέας και φιλόσοφος.

 Βίος 
Ο Σκόμπελ σπούδασε φιλοσοφία και καθολική θεολογία πρώτα στο Ιησουτικό Πανεπιστήμιο του Σεντ Γκέοργκεν στη Φρανκφούρτη, όπου αποφοίτησε το 1983, καθώς και στο Πανεπιστήμιο της Καλιφόρνιας του Μπέρκλεϋ όπου και αποφοίτησε. Επιστρέφοντας στη Φρανκφούρτη, συνέχισε τις σπουδές του στη φιλοσοφία της επιστήμης και τη φιλοσοφία της γλώσσας στο πανεπιστήμιο Γιόχαν Βόλφγκανγκ Γκαίτε και διετέλεσε διδάσκων στο Πανεπιστήμιο του Σαν Φρανσίσκο για τρεις μήνες. Παράλληλα με την ερευνητική του εργασία στο Ινστιτούτο Νευροβιολογίας Μαξ Πλανκ στο Μάρτινσριντ κοντά στο Μόναχο - για το οποίο έλαβε υποτροφία, ο Σκόμπελ εργάστηκε ως ελεύθερος επαγγελματίας για το ένθετο περιοδικό της εφημερίδας Frankfurter Allgemeine Zeitung καθώς και στην τοπική ραδιοφωνία της Έσσης και της Δυτικής Γερμανίας.

Ήδη από την αρχή της σταδιοδρομίας του το 1995, ο Σκόμπελ υπήρξε ένας εκ των συντονιστών της καθημερινής εκπομπής Kulturzeit στον τηλεοπτικό σταθμό 3sat, από την οποία αποχώρησε τον Δεκέμβριο του 2007. Επιπλέον από το 2001 έως το 2003 συντόνισε το πρωινό μαγκαζίνο (ARD-Morgenmgazin) του ραδιοφωνικού σταθμού ARD όπως επίσης υπήρξε ο βασικός παρουσιαστής δύο φορές το μήνα από το 2004 έως τον Ιανουάριο του 2008 της εκπομπής delta στον τηλεοπτικό σταθμό 3sat. Από το 2003 έως το 2014 ανέλαβε αρχικά μόνος του και από το 2008 σε συνεργασία με άλλους τον συντονισμό της κυριακάτικης εκπομπής ΤV für das Leben στο ZDF. Από τον Απρίλιο του 2008 παρουσιάζει εβδομαδιαία εκπομπή που φέρει το όνομά του Σκόμπελ στον τηλεοπτικό σταθμό 3sat.Gert Scobel  Βιογραφία στο 3sat.online .

Από το 2006 έως το 2013 εκπόνησε τη διδακτορική του διατριβή στο Ινστιτούτο Ερμηνευτικής και Φιλοσοφίας της Θρησκείας του Πανεπιστημίου της Ζυρίχης υπό την επίβλεψη του καθηγητή Ίνγκολφ Ντάλφερθ, με θέμα την Πολυφωνία - Σκέψεις για μια Θεωρία Πολύπλοκων Συστημάτων.Πλουραλισμοί - Προς μια θεωρία περίπλοκων συστημάτων  στην: Βάση δεδομένων της έρευνας Πανεπιστήμιο της Ζυρίχης . Από το ερευνητικό του έργο προέκυψαν δύο επιστημονικές δημοσιεύσεις. Ο Σκόμπρλ πραγματοποίησε πολλές διαλέξεις ως επισκέπτης καθηγητής, μεταξύ άλλων στο Πανεπιστήμιο του Ντούισμπουργκ-Έσσεν και στο Πανεπιστήμιο του Βίττεν / Χέρντεκε. Από το 2016 είναι επίτιμος καθηγητής Φιλοσοφίας και Διεπιστημονικότητας στο Πανεπιστήμιο του Μπονν-Ράιν-Ζιγκ.

Διατελεί επίσης μέλος του γερμανικού κέντρου PEN.

Ο Σκόμπελ, κατά τη διάρκεια της πρακτικής του στη ραδιοφωνία του κρατιδίου της Έσσης, γνώρισε τη σύντροφό του Σουζάνε Φρέχλιχ με την οποία έζησε στα περίχωρα της Φρανκούρτης ως το 2008 Susanne Fröhlich σε συνέντευξή του  , Frankfurter Neue Presse από τις 21.. Μαζί απέκτησαν δύο παιδιά.

 Βραβεία 
 2001: Βραβείο Βαυαρίας για την παρουσίαση των εκπομπών Kulturzeit και delta
 2005: Βραβείο Grimme για την παρουσίαση της εκπομπής Kulturzeit και το συντονισμό και αρχισυνταξία της εκπομπής delta
 2006: "Πολιτιστικός Δημοσιογράφος της Χρονιάς" για τη συμβολή του στο Medium Magazin
 2018: Ειδική διάκριση από τη Γερμανική Ένωση Εκπαίδευσης Ενηλίκων, μαζί με τους Inge von Bönninghausen και Armin Wolf, που απονεμήθηκε στα πλαίσια του 54ου Βραβείου Grimme

 Έργογραφία 
 Σοφία: Σχετικά με αυτό που μας λείπει. Εκδοτικός οίκος DuMont, Κολωνία 2008, ISBN 978-3-8321-8016-4 .
 Η δραπέτευση από την μυγοπαγίδα: Πώς μπορούμε να συμβιβάσουμε την πίστη με τη λογική . Εκδοτικός οίκος Fischer, Frankfurt 2010, ISBN 978-3-10-070214-2 .
 Γιατί πρέπει να φιλοσοφήσουμε. Η εμπειρία σκέψης, Εκδοτικός οίκος S. Fischer, Frankfurt / Main 2012, ISBN 978-3-10-070215-9 .
 Το ιπτάμενο χαλί. Μια διάγνωση της σύγχρονης εποχής, Fischer Paperback, Frankfurt / Main 2017, ISBN 978-3-596-03689-9

 Παραπομπές 

 Σύνδεσμοι 

 Ο Gert Scobel στο Munzinger-Archiv (Ιανουάριος 2013) (Ολόκληρο το άρθρο είναι ελεύθερα διαθέσιμο)
 Σύντομο πορτρέτο του Gert Scobel στον τηλεοπτικό σταθμό 3sat
 Προφίλ στο ResearchGate
 Πορτραίτο στο Cicero (2009): Μεταξύ του Kant και της κάμερας

Κατηγορία:Γερμανοί δημοσιογράφοι
Κατηγορία:Γερμανοί συγγραφείς
Κατηγορία:Pages with unreviewed translations
Κατηγορία:Γερμανοί φιλόσοφοι